[pic] | EUROOPAN YHTEISÖJEN KOMISSIO |

Bryssel 14.10.2009

KOM(2009) 550 lopullinen

KOMISSION TIEDONANTO NEUVOSTOLLE JA EUROOPAN PARLAMENTILLE

ULKOMAANEDUSTUKSEN LAAJENTAMINEN: LÄHETYSTÖN AVAAMINEN ISLANTIIN JA TOIMISTON AVAAMINEN LIBYAAN

KOMISSION TIEDONANTO NEUVOSTOLLE JA EUROOPAN PARLAMENTILLE

ULKOMAANEDUSTUKSEN LAAJENTAMINEN: LÄHETYSTÖN AVAAMINEN ISLANTIIN JA TOIMISTON AVAAMINEN LIBYAAN

1. JOHDANTO

Komissio ilmoitti 23. joulukuuta 2008 antamassaan tiedonannossa päätöksestään avata uusi edustusto Euroopan neuvoston yhteyteen ja uusi lähetystö Uzbekistaniin. Saman tiedonannon mukaan Djiboutin, Kirgisian, Liberian, Nepalin, Tadžikistanin, Togon ja Jemenin alueelliset lähetystöt muutetaan varsinaisiksi lähetystöiksi. Nämä toimenpiteet saataneen päätökseen vuoden loppuun mennessä.

23. joulukuuta 2008 annetussa tiedonannossa mainittu verkoston kehittäminen ja vahvistaminen edellytti 16:n viran siirtoa ulkomaanedustuksen sisällä tai ulkosuhteita käsittelevistä pääosastoista lähetystöihin. Ulkomaanedustusta voidaan jatkossa laajentaa vain, jos siihen saadaan lisäresursseja, joten ainoastaan kiireellisimpiin toimenpiteisiin voidaan ryhtyä.

Näin ollen tässä tiedonannossa käsitellään Islannin 23. heinäkuuta 2009 Euroopan unionista tehdyn sopimuksen 49 artiklan mukaisesti jättämää jäsenyyshakemusta ja suhteita Libyaan koskevaa mahdollista uutta sopimuspohjaa.

2. PERUSTEET LÄHETYSTÖN AVAAMISELLE ISLANTIIN JA TOIMISTON AVAAMISELLE LIBYAAN

2.1 Islanti

Tähän asti Islanti ei ole ollut mukana laajentumissuunnitelmassa. Maalla on kuitenkin kiinteät yhteydet Euroopan unioniin, koska se kuuluu Euroopan talousalueeseen. Komission ja Islannin kahdenvälisiä suhteita seuraa tällä hetkellä Norjan-lähetystö.

Islannin haettua jäsenyyttä neuvosto päätti 27. heinäkuuta 2009 pitämässään istunnossa toteuttaa Euroopan unionista tehdyn sopimuksen 49 artiklan mukaisen menettelyn ja pyysi näin ollen komissiota antamaan lausuntonsa hakemuksesta. Komission lausunto perustuu muun muassa vastauksiin, jotka hakijamaa antoi koko yhteisön säännöstön kattavaan yksityiskohtaiseen kyselylomakkeeseen.

Jo nykyisessä valmisteluvaiheessa komission yksiköt ja hakijamaan toimivaltaiset viranomaiset ovat säännöllisesti yhteydessä toisiinsa hyvän yhteisymmärryksen varmistamiseksi. Nämä yhteydet ovat komissiolle erityisen tärkeitä sen laatiessa lausuntoa Islannin hakemuksesta. Yhteydenpitoa tiivistetään edelleen, jos ja kun neuvosto päättää aloittaa viralliset liittymisneuvottelut, ja komission tavanomaisena käytäntönä on olla läsnä paikan päällä kaikissa hakijamaissa.

Tämän yleisen toimintatavan vuoksi lähetystön perustaminen Islantiin lyhyellä varoitusajalla on hyvin perusteltua. Ennen kuin täysivaltainen lähetystö avataan Reykjavikiin, Oslon-lähetystö on valmis avaamaan aluetoimiston Reykjavikiin ja/tai lähettämään yhden henkilöstönsä jäsenen Islantiin pitkäaikaisiin tehtäviin. Tätä varten Reykjavik on 23. joulukuuta 2008 annetussa tiedonannossa esitettyjen puitteiden mukaisesti nimetty lähetystöistä erillään olevaksi asemapaikaksi, joten sinne voidaan ottaa ulkopuolista henkilöstöä ennen lähetystön avaamista.

2.2 Libya

Libya on avainasemassa oleva maa esimerkiksi terrorismin torjunnan, Afrikan rauhan ja turvallisuuden, Välimeren yli tulevan laittoman siirtolaisuuden ja energia-asioiden kannalta. Se myös toimii yhä aktiivisemmin alueellaan muun muassa Afrikan unionissa, Sahelissa, Sahelin ja Saharan valtioiden yhteisössä (CEN-SAD) ja Pohjois-Afrikan arabivaltioiden liitossa. Koska poliittiset suhteet Libyaan ja sen kanssa käytävä vuoropuhelu kehittyvät nopeasti, pysyvä läsnäolo maassa on tarpeellista.

Sen jälkeen kun Libyan vastaiset kansainväliset pakotteet purettiin vuonna 2003, Euroopan unioni on toteuttanut Libyan kanssa asteittaisen sitoutumisen politiikkaa. Tämän prosessin tärkeimmät merkkipaalut ovat neuvoston päätelmät lokakuulta 2004, joissa julkistettiin useita Libyan kanssa toteutettavaan lähentymispolitiikkaan tähtääviä toimia, ja neuvoston lokakuussa 2007 tekemä päätös aloittaa Libyan kanssa neuvottelut puitesopimuksesta, sillä tällä hetkellä Euroopan yhteisön ja Libyan välisille suhteille ei ole kahdenvälistä oikeudellista kehystä.

Sopimuksella on määrä luoda järjestelmät poliittista vuoropuhelua ja ulko- ja turvallisuuspolitiikan aloilla tehtävää yhteistyötä sekä taloudellisia kysymyksiä koskevaa vuoropuhelua ja yhteistyötä varten. Siihen sisällytetään määräykset pitkälle menevästä ja kattavasta vapaakauppa-alueesta, johon kuuluvat tavaroiden ja palvelujen kauppa, investointiasiat ja muut keskeiset kaupan säännöt (teollis- ja tekijänoikeudet, kilpailu, julkiset hankinnat jne.). Sopimuksessa määrätään myös tiiviistä yhteistyöstä oikeus-, vapaus- ja turvallisuusasioissa sekä monissa alakohtaisissa kysymyksissä, jotka koskevat esimerkiksi energiaa, liikennettä, ympäristöä, maataloutta ja maaseudun kehittämistä, kalastus- ja meriasioiden hallintaa, sosiaalisia asioita, tiedettä ja teknologiaa. Puitesopimuksesta käytävät neuvottelut edellyttävät jatkuvaa tiedonvaihtoa osapuolten välillä, ja välitön läsnäolo Tripolissa helpottaisi huomattavasti neuvotteluprosessia ja myöhemmin sopimuksen tultua voimaan sen täytäntöönpanoa.

Ennen vuotta 2004 Libyalle ei myönnetty Euroopan unionin taloudellista tukea. Sen jälkeen taloustukea on annettu eurooppalaisten tai kansainvälisten palveluntarjoajien kanssa tehdyillä suorilla sopimuksilla. Komissio aikoo antaa merkittävämpää taloudellista tukea Libyalle vuodesta 2011 alkaen pääasiassa eurooppalaisen naapuruuden ja kumppanuuden välineen (ENPI) kautta. Myös taloudellisen yhteistyön kehittäminen edellyttää läsnäoloa paikan päällä sekä tulevien yhteistyöhankkeiden toimivaa ja moitteetonta hallinnointia varten – mukaan lukien päivittäinen yhteydenpito Libyan julkishallinnon tukemiseksi – että tuen valmistelusta ja toteuttamisesta vastaavia ulkopuolisia toimeksisaajia varten.

Nämä seikat huomioon ottaen ehdotetaan, että Tripoliin perustetaan lähetystöistä erillään oleva asemapaikka. Kyseisen toimiston olisi toimittava Tunisin-lähetystön alaisuudessa. Tulevaisuudessa voitaisiin harkita toimiston muuttamista alueelliseksi lähetystöksi, jos siihen saadaan tarvittavat resurssit.

3. HENKILÖSTÖ- JA TALOUSARVIORESURSSIT

Tässä tiedonannossa kaavailtujen asemapaikkojen avaamisen edellyttämät ja käytettävissä olevat henkilöstöresurssit esitetään jäljempänä olevassa taulukossa. Tästä huolimatta ei ole poissuljettua, että kyseisten lähetystöjen/toimistojen vahvuutta kasvatetaan, jos lisäresursseja saadaan käyttöön.

Islantia varten olisi myönnettävä viisi virkaa vuoden 2010 lopullisten määrärahojen perusteella. Vuoden 2010 alustavassa talousarvioesityksessä varauduttiin yhteen ylimääräiseen paikallisen henkilöstön toimeen. Libyan osalta asemapaikan perustaminen, joka on lähetystön avaamiseen tähtäävän prosessin ensimmäinen vaihe, edellyttää kahta sopimussuhteista ja neljää paikallista toimihenkilöä, joihin on varauduttu jo vuoden 2010 alustavassa talousarvioesityksessä.

Talousarvion otsakkeeseen 5 kuuluva lisähenkilöstö |

Lähetystö Toimisto | Virkamiehet | Sopimussuhteiset toimihenkilöt | Paikallinen henkilöstö |

Islanti | 5 | 1 |

Libya | 2 | 4 |

Tarvittavat talousarvioresurssit käyvät ilmi jäljempänä olevasta taulukosta, jossa eritellään toisistaan perustamiskustannukset (suunniteltuihin uusiin asemapaikkoihin suoraan liittyvät kertaluonteiset kustannukset) ja vuotuiset kustannukset (uusien lähetystöjen toimintaan liittyvät toistuvat kustannukset).

Talousarvioresurssit |

Lähetystö Toimisto | Perustamiskustannukset | Vuotuiset kustannukset |

Islanti | 536 250 € | 1 572 110 € |

Libya | 298 650 € | 793 992 € |

Yht. | 834 900 € | 2 366 102 € |

YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS

1. EHDOTUKSEN NIMI:

TOIMINTALOHKO(T): ULKOSUHTEET TOIMINTO/TOIMINNOT: ULKOMAANEDUSTUS – LÄHETYSTÖJEN HALLINTOMENOT |

Päätösluonnoksen otsikko: KOMISSION TIEDONANTO NEUVOSTOLLE JA EUROOPAN PARLAMENTILLE – ULKOMAANEDUSTUKSEN LAAJENTAMINEN: LÄHETYSTÖN AVAAMINEN ISLANTIIN JA LIBYAAN |

1. BUDJETTIKOHTA/-KOHDAT

XX.010102: Menot Euroopan yhteisöjen komission lähetystöjen palveluksessa olevasta henkilöstöstä

XX.010202: Menot ulkopuolisesta henkilöstöstä Euroopan yhteisöjen komission lähetystöissä

XX.010212: Muut hallintomenot Euroopan yhteisöjen komission lähetystöissä

XX.010302: Kiinteistöt ja niihin liittyvät menot Euroopan yhteisöjen komission lähetystöissä

2. OIKEUSPERUSTA

Komission hallinnollinen autonomia

3. KUVAUS JA PERUSTELUT

Ehdotetaan, että Islantiin avataan uusi lähetystö ja Libyaan toimisto.

Islannin haettua EU:n jäsenyyttä komission yksiköiden ja hakijamaan toimivaltaisten viranomaisten on tarpeen olla säännöllisesti yhteydessä toisiinsa, jotta komissio voi laatia lausuntonsa Islannin hakemuksesta. Yhteydenpito on entistä tiiviimpää sen jälkeen, kun neuvosto päättää aloittaa viralliset liittymisneuvottelut, ja siksi komission tavanomaisena käytäntönä on olla läsnä paikan päällä kaikissa hakijamaissa.

Libya on avainasemassa oleva maa esimerkiksi terrorismin torjunnan, Afrikan rauhan ja turvallisuuden, Välimeren yli tulevan laittoman siirtolaisuuden ja energia-asioiden kannalta. Se myös toimii yhä aktiivisemmin alueellaan muun muassa Afrikan unionissa, Sahelissa, Sahelin ja Saharan valtioiden yhteisössä (CEN-SAD) ja Pohjois-Afrikan arabivaltioiden liitossa. Koska poliittiset suhteet Libyaan ja sen kanssa käytävä vuoropuhelu kehittyvät nopeasti, pysyvä läsnäolo maassa on tarpeellista.

4. KESTO JA LISÄKUSTANNUKSET

4.1 Soveltamisjakso

( Määräaikainen päätös: päätös on voimassa [starting date] – [expiry date].

( Kestoltaan määrittelemätön päätös: päätös on voimassa vuoden 2010 alusta. Libyan osalta päätöksen kesto on määrittelemätön, ja Islannin osalta päätös on voimassa siihen asti, kun Islannista tulee jäsenvaltio (minkä jälkeen sinne perustetaan edustusto).

4.2 Arvioidut talousarviovaikutukset

Päätösluonnoksesta johtuu

( säästöjä

( lisäkustannuksia, jotka johtuvat perustettaviksi ehdotettujen Islannin-lähetystön ja Libyan-toimiston moitteettoman toiminnan edellyttämän henkilöstösääntöjen alaisen ja ulkopuolisen henkilöstön palkka- ja muista kustannuksista.

4.3 Lukujen selitys

Lisäkustannukset liittyvät ehdotettujen kahden uuden asemapaikan avaamisen edellyttämän henkilöstösääntöjen alaisen ja ulkopuolisen henkilöstön palkkamenoihin ja asiaan liittyviin infrastruktuurimenoihin. Yksityiskohtaiset laskelmat, joissa täsmennetään arvioitujen menojen luonne tapauskohtaisesti, ovat liitteenä.

5. VAIKUTUKSET RAHOITUSSUUNNITELMAAN

( Ehdotus on nykyisen rahoitussuunnitelman mukainen.

( Ehdotus edellyttää kyseeseen tulevan rahoitusnäkymien otsakkeen rahoitussuunnitelman muuttamista, mutta ei toimielinten sopimuksen määräysten soveltamista.

( Ehdotus edellyttää kyseeseen tulevan rahoitusnäkymien otsakkeen rahoitussuunnitelman muuttamista ja toimielinten sopimuksen määräysten soveltamista.

6. SÄÄSTÖJEN TAI LISÄKUSTANNUSTEN VAIKUTUS RESURSSIEN MYÖNTÄMISEEN

( Asianomaisille yksiköille jo myönnetyt resurssit

( Vuosistrategiaan ja alustavaan talousarvioesitykseen liittyvässä vuotta 2010 koskevassa menettelyssä jo myönnetyt resurssit

Vuoden 2010 alustavassa talousarvioesityksessä varaudutaan määrärahojen myöntämiseen kahden sopimussuhteisen toimihenkilön ja neljän paikallisen toimihenkilön tointa varten Libyaan ehdotetussa toimistossa.

( Vuosistrategiaan ja alustavaan talousarvioesitykseen liittyvässä seuraavassa menettelyssä pyydettävät resurssit

( Yksiköiden välisillä henkilöstön uudelleenjärjestelyillä saatavat resurssit

( Vuodeksi 2010 tarvittavat resurssit, jotka eivät sisälly vuosistrategiaan ja alustavaan talousarvioesitykseen liittyvään, kyseistä vuotta koskevaan menettelyyn

Lähetystön avaaminen Islantiin edellyttää välittömästi viittä henkilöstösääntöjen alaista tointa (virkamiehet) ja yhden paikallisen toimen. Kyseiset resurssit saadaan käyttöön komission nykyisen henkilöstön sisäisillä uudelleenjärjestelyillä.

7. HALLINTOMÄÄRÄRAHOJEN JA HENKILÖRESURSSIEN LISÄTARPEEN ENNAKOITU AIKATAULU

Luvut euroina | Vuosi 2010 | Vuosi 2011 | Vuosi 2012 | Vuosi 2013 | Vuosi 2014 | Yhteensä/vuosikustannukset |

XX 01 02 12

(muut määrärahat kokonaismäärärahoista) | |143 000 | |143 000 | |143 000 | |143 000 | |143 000 | |715 000 | | Muut: XX 01 03 02 | |1 686 000 | |1 097 000 | |1 097 000 | |1 097 000 | |1 097 000 | |6 074 000 | | | | | | | | | | | | | | | | YHTEENSÄ |12 |3 202 000 |12 |2 367 000 |12 |2 367 000 |12 |2 367 000 |12 |2 367 000 |12 |12 670 000 | | (1) Sopimussuhteiset toimihenkilöt, kansalliset asiantuntijat, tilapäiset työntekijät

(2) Hallinnollinen ja tekninen apu